nahid-hub/BLUGE-bengali-wikipedia-section-title-prediction huggingface dataset:
তৎকালীন সময়ে নব্যন্যায়ের চর্চা মিথিলা ছাড়া অন্য কোথাও তেমন হত না। আর সনাতন ন্যায় শাস্ত্রের থেকে বেরিয়ে নব্যন্যায়ের নতুন চিন্তা ধারণ করাই এক রকম অসম্ভব ছিল। নবদ্বীপে স্মৃতি, ন্যায়, কাব্য, অলঙ্কারের অসামান্য সব চিন্তকেরা নিজেদের গুরুকুল রক্ষা করতে করতেই তখন স্থির করলেন, চিন্তার সাম্রাজ্য বাড়াতেই হবে। কিন্তু মিথিলার পন্ডিতেরা পুঁথি আনতে রাজি ছিলেন না। তাই এমন একজনের প্রয়োজন হলো যিনি পুঁথি পড়ে জ্ঞানের সারটুকু মিথিলা থেকে নিয়ে চলে আসতে পারবেন।

কিংবদন্তি রয়েছে, বাসুদেব সার্বভৌম ছিলেন সেই ব্যক্তি যিনি প্রায় সব পুঁথি কণ্ঠস্থ করে নিয়ে এসেছিলেন। কিংবদন্তি রয়েছে, 

এই ঘটনার পর লোকমুখে তার বুদ্ধির কথা ছড়িয়ে পরে। তারপরেই নবদ্বীপের পণ্ডিতেরা বাসুদেবকেই দায়িত্ব দিলেন মিথিলা থেকে নব্যন্যায় শিখে আসতে। কিন্তু বাসুদেব মিথিলা গেলে, সেখানকার পণ্ডিতেরা তাকে কোনও পুঁথি নবদ্বীপে নিয়ে যাওয়ার অনুমতি দেননি। বাসুদেব তখন পুথিগুলি মুখস্থ করে ফেললেন। নবদ্বীপে ফিরলে তার মুখ থেকে তত্ত্বের সার কথা শুনলেন গঙ্গার ধারের বিদ্যানগরীর চিন্তকেরা। শোনা যায়, তারপর থেকে নব্যন্যায় চর্চায় মিথিলাকেও পিছনে ফেলে দেয় নবদ্বীপ।

সঠিক অনুচ্ছেদ শিরোনাম কোনটি?
titleA. কর্ম জীবন
titleB. মিথিলায় বিদ্যালাভ
titleC. উত্তর পুরুষ ও শিষ্য
titleD. শিক্ষা জীবন
উত্তর: titleB
দৈহিকতার থিসিসটি হল মন বস্তুগত (বা শারীরিক) বিশ্বের অংশ। এই জাতীয় অবস্থান এমন সমস্যার মুখোমুখি হয় যে মনের কিছু নির্দিষ্ট বৈশিষ্ট্য রয়েছে যা অন্য কোনও বস্তুগত জিনিস মনে হয় না। শারীরিকতা অবশ্যই ব্যাখ্যা করতে হবে যে কীভাবে সম্ভব এই বৈশিষ্ট্যগুলি কোনও বস্তুগত জিনিস থেকে উত্থিত হতে পারে। এই জাতীয় ব্যাখ্যা দেওয়ার প্রকল্পটিকে প্রায়শই " মানসিক প্রাকৃতিককরণ " হিসাবে চিহ্নিত করা হয় । এই প্রকল্পটি সমাধানের জন্য যে কয়েকটি গুরুত্বপূর্ণ সমস্যা সমাধানের চেষ্টা করেছে তার মধ্যে রয়েছে কোয়ালিয়ার অস্তিত্ব এবং ইচ্ছাকৃততার প্রকৃতি।
সঠিক অনুচ্ছেদ শিরোনাম কোনটি?
titleA. প্রাকৃতবাদ এবং তার সমস্যা
titleB. মনের দর্শন সম্পর্কিত বিষয়গুলি
titleC. দুর্বল উদ্দীপনাবাদ
titleD. মনোবৈজ্ঞানিক সমান্তরালতা
উত্তর: titleA
বাংলা "গাজন" শব্দটি "গর্জন" শব্দ থেকে ব্যুৎপন্ন হয়েছে। এই উৎসবে অংশগ্রহণকারী সন্ন্যাসীরা প্রচণ্ড গর্জন করেন বলে উৎসবের এইরূপ নামকরণ হয়। অপর মতে, "গা" শব্দের অর্থ "গ্রাম" এবং "জন" শব্দের অর্থ "জনসাধারণ"; গ্রামীণ জনসাধারণের উৎসব হওয়ায় এই উৎসবের এই রূপ নামকরণ হয়।

লোকবিশ্বাস অনুযায়ী, গাজন উৎসবের দিনে দেবী হরকালীর সঙ্গে শিবের বিবাহ হয়। বিবাহ উৎসবে সন্ন্যাসীরা বরযাত্রী হিসেবে অংশ নেন। অন্যদিকে, ধর্মঠাকুরের গাজন হল ধর্মঠাকুর ও দেবী কামিনী-কামাখ্যার (বাঁকুড়া জেলা), দেবী মুক্তির বিবাহ উৎসব।

সঠিক অনুচ্ছেদ শিরোনাম কোনটি?
titleA. কালীর গাজন
titleB. ছড়া গানে গাজন
titleC. বাংলার অন্যান্য স্থানের গাজন
titleD. নামকরণ
উত্তর: titleD
২০০৬ সালের বিধানসভা নির্বাচনে, সিপিআই (এম) এর দিলীপ সরকার বরাবনি বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের মানিক উপাধ্যায়কে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে তৃণমূল কংগ্রেসের এবং ১৯৯৬ সালে কংগ্রেসের মানিক উপাধ্যায় যথাক্রমে সিপিআই (এম) রূদ্রনাথ মুখার্জীকে এবং পরেশ মাঝিকে উভয়ইকে পরাজিত করেন।১৯৯১ সালে সিপিআই (এম) এর এস. আর. দাস কংগ্রেসের মানিক উপাধ্যায়কে পরাজিত করেন। ১৯৮৯ সালে উপনির্বাচনে কংগ্রেসের মানিক উপাধ্যায় বরাবানি কেন্দ্র থেকে জয়ী হন। ১৯৮৭ এবং ১৯৮২ সালে সিপিআই (এম) এর অজিত চক্রবর্তী যথাক্রমে মানিক উপাধ্যায়কে এবং ধীরজ সাইনকে পরাজিত করেন। ১৯৭৭ সালে সিপিআই (এম) এর সুনিল বসু রায় কংগ্রেসের সুকুমার বন্দোপাধ্যায়কে পরাজিত করেন।

সঠিক অনুচ্ছেদ শিরোনাম কোনটি?
titleA. ২০১১
titleB. ১৯৬২-১৯৭২
titleC. ১৯৭৭-২০০৬
titleD. এলাকা
উত্তর: titleC
হান সাম্রাজ্যের শাসনামলে (২০২ বিসি-এডি ২২০) সাম্রাজ্যের আদালতের সাথে সম্পৃক্ত এক কর্মকর্তা চাই লুন ১০৫ এডি-এ মালবেরী ও অন্যান্য বাস্ট তন্তু, মাছ ধরার জাল, পুরনো ন্যাকড়া এবং হেম্প বর্জ্য ব্যবহার করে কাগজ তৈরি করেন। যাইহোক, সাম্প্রতিক সময়ে গান্সু থেকে লেখাসহ একটি কাগজ পাওয়া যায় যার বয়স খ্রিস্টপূর্ব ৮ বছর।

খ্রিস্টপূর্ব দ্বিতীয় শতাব্দীতে মোড়ানো ও ফাঁকা জায়গা ভরাটের জন্য চীনে কাগজের ব্যবহার হলেও লেখার মাধ্যম হিসেবে কাগজ ব্যবহার ছড়িয়ে পরে তৃতীয় শতাব্দীতে। ষষ্ঠ শতাব্দীতে চীনে টয়লেট পেপার হিসেবে কাগজের ব্যবহার শুরু হয়।ট্যাং সাম্রাজ্যের (৬১৮–৯০৭) আমলে কাগজ ভাঁজ ও সেলাই করে টি ব্যাগ হিসেবে ব্যবহার হত চায়ের ঘ্রাণ সংরক্ষণের জন্য।সং সাম্রাজ্য (৯৬০-১২৭৯) সর্বপ্রথম কাগজের মুদ্রা চালু করে।

সঠিক অনুচ্ছেদ শিরোনাম কোনটি?
titleA. কাগজ তৈরি
titleB. বুদ্ধিদীপ্ত সমালোচনা
titleC. গানপাউডার
titleD. ২০০৫ সালে হংকং ডাকটিকিট
উত্তর: titleA
দেশের গণপরিবহনের প্রধান উৎস হলো বাস। ২০১৭ সালে, বাসে প্রায় ৭৪০ মিলিয়ন যাত্রী ভ্রমণ করে। ২০০৯ সালে, ১৬ টি সংস্থা পাবলিক ট্রান্সপোর্টের জন্য বাস পরিচালনা করেছিল, এর মধ্যে ছিল মোট ৫,৯৯৯ টি বাস এবং ৮,৪৭০ জন চালক। "এগড" ইসরায়েলের বৃহত্তম বাস সংস্থা এবং এটি সারা দেশে বাস পরিচালনা করে। কিছু কিছু অঞ্চলে বাস রুটগুলি ছোট ছোট যাত্রী বোঝাই দ্বারা পরিচালিত হয়, এর মধ্যে বৃহত্তম হল, ড্যান বাস সংস্থা যা গুশ ড্যানে ভ্রমণ পরিচালনা করে। এর পরের অবস্থান ক্যাবিমের।

স্ট্যান্ডেলোন বাস স্টপ ব্যতীত, ইসরায়েলে বাস স্টেশনগুলি দুই ধরনের: টার্মিনাল (মাসফ, বহুবচনঃ মেসোফিম) এবং কেন্দ্রীয় স্টেশন (তাহানা মেরকাজিত)। প্রতিটি টার্মিনাল বেশ কয়েকটি রুট পরিবেশন করে, সাধারণত এক ডজনেরও বেশি, যেখানে, একটি কেন্দ্রীয় স্টেশন একশরও বেশি বাস রুট পরিবেশন করতে পারে। দেশের বৃহত্তম কেন্দ্রীয় বাস টার্মিনাল হ'ল তেল আভিভ কেন্দ্রীয় বাস স্টেশন, এটি বিশ্বের দ্বিতীয় বৃহত্তম বাস টার্মিনালও বটে।

৫ আগস্ট, ২০১০ সালে, পরিবহন মন্ত্রণালয় একটি ওয়েবসাইট তৈরি করে, যাতে দেশের সরকারী বাস এবং ট্রেনের রুটের তথ্য রয়েছে। 
পূর্ববর্তী সময়ে, তথ্যগুলি পৃথক পাবলিক ট্রানজিট অপারেটর দ্বারা দেওয়া হত 

সঠিক অনুচ্ছেদ শিরোনাম কোনটি?
titleA. বাস পরিষেবা
titleB. বেসরকারী ট্যাক্সি
titleC. বন্দরনগরী এবং বন্দর
titleD. বিমান পরিবহন
উত্তর: titleA
২০০৮ সালের আগস্টে, ২০০৮ গ্রীষ্মকালীন অলিম্পিকের জন্য ১৯ সদস্য বিশিষ্ট আর্জেন্টিনা দলে তিন জন তেইশোর্ধ্ব সদস্যের একজন ছিলেন রিকেল্‌মে। এছাড়া কোচ সার্হিও বাতিস্তা প্রতিযোগিতায় তাকে দলের অধিনায়কের দায়িত্বও প্রদান করেন। দলে তেইশোর্ধ্ব অন্য দুইজন ছিলেন হ্যাভিয়ের মাশ্চেরানো এবং নিকোলাস পারেজা। গ্রুপ পর্বে আর্জেন্টিনার প্রতিপক্ষ ছিল আইভরি কোস্ট, অস্ট্রেলিয়া এবং সার্বিয়া। ৭ আগস্ট, গ্রুপ পর্বে আর্জেন্টিনার প্রথম খেলায় পুরো ৯০ মিনিট খেলেন রিকেল্‌মে। খেলায় আর্জেন্টিনা ২–১ গোলে জয় লাভ করে। তিন দিন পর, অস্ট্রেলিয়ার বিপক্ষেও তিনি মাঠে নামেন। খেলায় আর্জেন্টিনা ১–০ গোলে জয় লাভ করে। গ্রুপ পর্বে আর্জেন্টিনার তৃতীয় খেলায় রিকেল্‌মে বিশ্রামে ছিলেন। খেলায় তার পরিবর্তে অধিনায়কের দায়িত্ব পালন করেন মাশ্চেরানো। সার্বিয়ার বিপক্ষে ঐ খেলায় ২–০ গোলে জয় লাভ করে আর্জেন্টিনা। ১৬ আগস্ট, নেদারল্যান্ডসের বিপক্ষে রিকেল্‌মে মাঠে নামেন। খেলায় আর্জেন্টিনা ২–১ গোলে জয় লাভ করে এবং সেমি-ফাইনালে পৌছায়। ১৯ আগস্ট, সেমি-ফাইনালে ব্রাজিলের মুখোমুখি হয় আর্জেন্টিনা। সার্জিও অ্যাগুয়েরোর জোড়া গোলের পর, খেলায় ৭৬তম মিনিটে পেনাল্টি থেকে গোল করে আর্জেন্টিনাকে ৩–০ গোলের জয় এনে দেন রিকেল্‌মে। ২৩ আগস্ট, প্রতিযোগিতার ফাইনালে নাইজেরিয়ার মুখোমুখি হয় আর্জেন্টিনা। বেইজিং জাতীয় স্টেডিয়ামে ৮৯,১০২ জন দর্শকের সামনে নাইজেরিয়াকে ১–০ গোলে পরাজিত করে টানা দ্বিতীয়বারের মত গ্রীষ্মকালীন অলিম্পিকের ফুটবলে স্বর্ণপদক জিতে আর্জেন্টিনা।

সঠিক অনুচ্ছেদ শিরোনাম কোনটি?
titleA. ১৯৯৮ তুলোন টুর্নামেন্ট
titleB. ২০০৮ গ্রীষ্মকালীন অলিম্পিক
titleC. ক্লাব কর্মজীবন
titleD. বার্সেলোনা
উত্তর: titleB
সুদূর অতীতকাল থেকেই পায়ুসঙ্গমকে পুরুষ-পুরুষ যৌনসংসর্গের কাতারে ফেলা হচ্ছে। যদিও সব সমকামী পুরুষ পায়ুসঙ্গমে লিপ্ত হননা। যে পুরুষ শিশ্ন প্রবেশ করান তাকে 'টপ' এবং যার পায়ুপথে ঢোকানো হয় তাকে 'বটম' বলা হয়। যারা এই দুই ধরনের কাজই করেন তাদেরকে বলা হয় 'ভারস্যাটাইল'।

যেসব পুরুষ অন্য পুরুষের পায়ুতে তাদের শিশ্ন ঢোকাতে চান তারা এটা নারীর বিকল্প হিসেবেই সাধারণত করে থাকেন। তারা মনে করেন যে যেহেতু বিষমকামিতায় একটি নারীর যোনি শিশ্ন দ্বারা বিদ্ধ করা হয় সেহেতু পুরুষ-পুরুষ যৌনতায়ও পায়ুপথ বিদ্ধ করা উচিৎ। যেসব পুরুষ তাদের পায়ুতে অন্য পুরুষের শিশ্ন নেন তাদের অনেকে আবার নিজেদেরকে পুরুষত্ব হারিয়েছেন বলে মনে করেন।

সমকামী পুরুষেরা সাধারণত পায়ুসঙ্গমের পরিবর্তে ফ্রট কর্মে লিপ্ত হন বা পারস্পরিক হস্তমৈথুন করেন যেটাকে তারা পায়ুসঙ্গমের চেয়ে বেশি আনন্দদায়ক বলে মনে করেন, এবং পায়ুসঙ্গমকে ব্যথাদায়ক এবং ক্ষতিকারক মনে করেন।
সঠিক অনুচ্ছেদ শিরোনাম কোনটি?
titleA. শারীরিক ক্ষতি এবং ক্যান্সার
titleB. আচরণ এবং প্রচলন
titleC. ইহুদী ধর্ম
titleD. নারী থেকে পুরুষে
উত্তর: titleB
এদিকে মুহাম্মাদ মক্কা ছেড়ে মদীনায় চলে যান। মক্কা ও মদীনার মাঝে সামরিক সংঘর্ষ শুরু হয়। মক্কাবাসীরা আবদুল্লাহকে তাদের সহযোদ্ধা হিসেবে বদরে মুসলমানদের বিরুদ্ধে লড়বার জন্য নিয়ে যায়। কিন্তু আবদুল্লাহ কখনো ইসলাম ত্যাগ করেননি, তিনি শুধু সুযোগের অপেক্ষায় ছিলেন। বদর যুদ্ধে মুসলিম ও কুরাইশ বাহিনী মুখোমুখি হওয়ার প্রস্তুতি নিচ্ছে, এমন সময় সুযোগ বুঝে আবদুল্লাহ ইবনে সুহাইল মুসলিম বাহিনীতে যোগদান করেন এবং মুসলমান বাহিনীর হয়ে বীরত্বের সাথে যুদ্ধ করেন ।

বদরের পর সকল প্রসিদ্ধ যুদ্ধেই হযরত আবদুল্লাহ ইবনে সুহাইল মুহাম্মদ সংগে থেকে বীরত্বের সাথে যুদ্ধ অংশ নেন । হুদাইবিয়ার সন্ধি ও বাইয়াতে রিদওয়ানেও তিনি শরীক ছিলেন।

মক্কা বিজয়ের সময়ও "আবদুল্লাহ ইবনে সুহাইল" মুহাম্মদ এর সফরসঙ্গী ছিলেন । তার পিতা সুহাইল ইবনে আমর তখনও মক্কায় ইসলাম গ্রহণ করেননি ।আবদুল্লাহ ইবনে সুহাইল তার পিতার জন্য মুহাম্মদের নিকট নিরাপত্তা চাইলেন,মুহাম্মদ তার পিতাকে নিরাপত্তা দিলে তার পিতা সুহাইল ইবনে আমর ইসলাম গ্রহণ করেন ।

সঠিক অনুচ্ছেদ শিরোনাম কোনটি?
titleA. খিলাফত আমলে
titleB. যুদ্ধে অংশগ্রহন
titleC. মৃত্যু
titleD. নাম ও বংশ পরিচয়
উত্তর: titleB
ভারতের আদমশুমারি শ্রীশৈলম শহরের জনসংখ্যা ২৩,২৫৭। তন্মধ্যে পুরুষের সংখ্যা ৫৪%, এবং নারী ৪৬%। শ্রীশৈলম প্রজেক্ট (আরএফসি) টাউনশিপের গড় সাক্ষরতার হার ১২৩% (যেহেতু এই শিক্ষা সমৃদ্ধ অঞ্চলের বেশিরভাগ লোকের দুটি বা তিনটি ডিগ্রি আছে)।এটি জাতীয় গড় ৫৯.৫% এর চেয়ে অনেক বেশি: পুরুষদের মধ্যে সাক্ষরতার হার ১৪৬%, এবং মহিলাদের মধ্যে সাক্ষরতার হার ১০০%। এই শহরর জনসংখ্যার ১৩% ছয় বছর বা তার কম বয়সী।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. শিক্ষা
titleC. সরকার
titleD. পর্যটন
উত্তর: titleA
ঢাকায়, অ-রাজস্ব পানি (এনআরডব্লিউ) মতে, পানি বিল না দেওয়া ভাগ, যেমন, ফুটো ও অবৈধ সংযোগের কারণে, যথেষ্ট পরিমাণে হ্রাস পেয়েছে। ডিডব্লিউএএস অনুযায়ী, ২০০৭-0৮ অর্থবছরে ক্ষতি ৩৮% থেকে কমিয়ে ২৭% হয়েছে। তাদের লক্ষ্য প্রতি বছর প্রতি দুই শতাংশ ক্ষতি হ্রাস করা চালিয়ে যাওয়া।২০০৪ সালে এডিবি'র ১৭ টি প্রধান এশিয়ান শহরে গড় এনআরডব্লিও ছিল ৩৪ শতাংশ।

সঠিক অনুচ্ছেদ শিরোনাম কোনটি?
titleA. বিলিং এবং গ্রাহক সেবা
titleB. কর্মীবৃদ্ধি
titleC. অপর্যাপ্ত স্বাস্থ্যব্যবস্থা
titleD. পানি ক্ষতি হ্রাস
উত্তর: titleD
বেরা অষ্ট্রপীরাত (২০০০) দ্বারা ক্রা দাই নামটি প্রস্তাব করা হয়েছিল। দক্ষিণ পূর্ব এশিয়ার অধিকাংশ ভাষাবিদ ক্রা দাই শব্দটি ব্যবহার করেন। তাই ক্রাদাই নামটি বহু ক্ষেত্রে প্রয়োগ করা হয় যা কিছু ভাষাবিদের মতে এটি বিভ্রান্তি এবং বিশৃঙ্খলার সৃষ্টি করতে পারে। ১৯৪২ সারে বেনডিক্ট তিনটি ক্রা ভাষা গলাও, লাকোবা, কাবিয়াও এবং লাচী ভাষাকে এইসঙ্গে মিলিয়ে এই ভাষা পরিবারের অন্তর্গত করান যাকে তিনি ক্রা দাই নাম দেন। ক্রা শব্দের অর্থ গালব এবং লাকোবা ভাষাতে ব্যক্তি এবং দাই শব্দ নিয়ে নামের একটি রূপ হয়।

সঠিক অনুচ্ছেদ শিরোনাম কোনটি?
titleA. শ্রেণী বিভাজন
titleB. চীনা-তাই
titleC. নাম
titleD. জাপানি ভাষা
উত্তর: titleC
জিম্বাবুয়ের সাবেক আন্তর্জাতিক ক্রিকেটার কেভিন কারেনের সর্বকনিষ্ঠ পুত্র ছিলেন তিনি। সহোদর কনিষ্ঠ ভ্রাতা টম কারেন সারে ও ইংল্যান্ড দলের পক্ষে খেলেছেন। অন্য ভ্রাতা বেন কারেন নর্দাম্পটনশায়ারের পক্ষে খেলছেন। মেরোনডেরা স্প্রিংভেল হাউজ, হারারের সেন্ট জর্জেস কলেজ ও বার্কশায়ারের ওয়েলিংটন কলেজে পড়াশোনা করেছেন স্যাম কারেন। সেখানে তিনি পিই, কলা ও ব্যবসায় শিক্ষা বিষয়ে এ-লেভেলে অধ্যয়ন করেছিলেন।

রুসাপের পারিবারিক খামারে তিনি বসবাস করতেন। এরপর ২০০৪ সালের ভূমি পুণঃগঠন নীতির আলোকে ঐ খামারটি বাজেয়াপ্ত করা হয়।

সঠিক অনুচ্ছেদ শিরোনাম কোনটি?
titleA. শৈশবকাল
titleB. কাউন্টি ক্রিকেট
titleC. ঘরোয়া ক্রিকেট
titleD. আইপিএল অধ্যায়
উত্তর: titleA
১৮৯৮ সালের ২৮শে জানুয়ারি ভগিনী নিবেদিতা প্রথমবারের জন্য কলকাতায় আসেন এবং চৌরঙ্গী অঞ্চলের একটি বাসভবনে মাস কয়েক বসবাস করেন। পরে বেলুর মঠের একটি কুটিরে মিস ম্যাকলয়েড ও মিসেস বুলের সাথে থাকেন। ১৮৯৮ সালের ১১ই মে বিবেকানন্দ ও তাঁর সঙ্গীদের সাথে নিবেদিতা উত্তর ভারত পরিদর্শনের উদ্দেশ্যে রওয়ানা দেন ।

১৮৯৮ সালের ১ নভেম্বর ভগিনী নিবেদিতা দ্বিতিয়বারের জন্য কলকাতায় আসেন । হাওড়া স্টেশন থেকে তিনি সোজা বাগবাজারে রমাকান্ত বসু - স্ট্রীটে শ্রী বলরাম বসুর গৃহে চলে আসেন যেখানে সেই সময় স্বামী বিবেকানন্দ অবস্থান করছিলেন । নিবেদিতার ইচ্ছা অনুসারে স্বামীজি শ্রীমা সারদা দেবীর ১০|২ বোসপাড়া লেনের বাসভবনে তাঁর অস্থায়ী থাকার ব্যবস্থা করেন । এই বাসভবনে তিনি ৮-১০ দিন ছিলেন। তার পর স্বামী বিবেকানন্দের প্রচেষ্টায় ১৬ নম্বর বোসপাড়া লেনের দোতলা বাসভবনে ভগিনী নিবেদিতার পাকাপাকি থাকার ব্যবস্থা হয় ।

এই বাসভবনে ভগিনী নিবেদিতা জুন ১৮৯৯ পর্যন্ত বসবাস করেছিলেন। ২০ জুন ১৮৯৯, তিনি তাঁর স্কুলের জন্য অর্থ সংগ্রহের হেতু স্বামী বিবেকানন্দ এবং স্বামী তূরিয়ানন্দের সাথে ইংল্যান্ড অভিমুখে রওয়ানা দেন। নিবেদিতা কলকাতায় ১৯০২ সালের ২৬শে জুন পুনরাগমন করেন| এইবার তাঁর বাসস্থান ছিল ১৭ নম্বর বোসপাড়া লেনের বাড়ি।

সঠিক অনুচ্ছেদ শিরোনাম কোনটি?
titleA. স্বামী বিবেকানন্দের ব্রাহ্ম বন্ধুদের চায়ের নিমন্ত্রণ
titleB. বিবরণ
titleC. বালিকা বিদ্যালয়ের উদ্বোধন
titleD. ভগিনী নিবেদিতার বসবাসের সূচনা
উত্তর: titleD
নোয়াখালী জেলার মোট আয়তন ৪২০২.৭০ বর্গ কিলোমিটার। বাংলাদেশের দক্ষিণ-পূর্বাংশে ২২°০৭' থেকে ২৩°০৮' উত্তর অক্ষাংশ এবং ৯০°৫৩' থেকে ৯১°২৭' পূর্ব দ্রাঘিমাংশ জুড়ে নোয়াখালী জেলার অবস্থান। রাজধানী ঢাকা থেকে এ জেলার দূরত্ব প্রায় ১৭১ কিলোমিটার এবং চট্টগ্রাম বিভাগীয় সদর থেকে প্রায় ১৩৬ কিলোমিটার। এ জেলার পূর্বে চট্টগ্রাম জেলা ও ফেনী জেলা, উত্তরে কুমিল্লা জেলা, পশ্চিমে লক্ষ্মীপুর জেলা ও ভোলা জেলা এবং দক্ষিণে বঙ্গোপসাগর অবস্থিত।

সঠিক অনুচ্ছেদ শিরোনাম কোনটি?
titleA. যোগাযোগ ব্যবস্থা
titleB. আয়তন ও অবস্থান
titleC. নামকরণ
titleD. প্রতিষ্ঠাকাল
উত্তর: titleB
সামরিক সহযোগিতা নিয়ে জেনারেল উইরান্তোকে উপ-রাষ্ট্রপতির দায়িত্ব দেয়ার আগ্রহ দেখালেও উইরান্তো তা প্রত্যাখ্যান করেন। ৩৫৫-৩২২ ভোটে তাঁর সমর্থন ব্যক্ত করার ভাষণ প্রত্যাখ্যাত হয়। ফলে হাবিবি তাঁর প্রার্থীতা প্রত্যাহার করেন। এরপর থেকে ইন্দোনেশিয়ার পরিবর্তে জার্মানিতেই তিনি অধিক সময় ব্যয় করছেন। সুসিলো বামবাং ইয়ুধনো’র আমলে তিনি কিছুটা সক্রিয় ছিলেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. অবসর
titleC. প্রারম্ভিক জীবন
titleD. ব্যক্তিগত জীবন
উত্তর: titleB
সিদ্দিকুল্লাহ চৌধুরী ১৯৮৪ এবং ১৯৮৯ ভারতীয় জাতীয় কংগ্রেসের প্রার্থী হিসাবে কাটোয়া আসন থেকে লোকসভা নির্বাচনে অংশ গ্রহণ করেছিলেন। তিনি নন্দীগ্রাম আন্দোলনের সময় পশ্চিমবঙ্গ রাজ্যের রাজনীতিতে বিশিষ্ট ব্যক্তিত্ব হয়ে উঠেন। তিনি ২০১৪ সালের লোকসভা নির্বাচনে নিখিল ভারতীয় সংযুক্ত গণতান্ত্রিক মোর্চার প্রার্থী হিসাবে বসিরহাট আসন থেকেও প্রতিদ্বন্দ্বিতা করেছিলেন। 

তার দল জমিয়তে উলামায়ে হিন্দ ২০১৬ সালের জানুয়ারিতে ২০১৬ সালের পশ্চিমবঙ্গ বিধানসভা নির্বাচনে প্রাক-নির্বাচনী জোটে প্রবেশের সম্ভাবনার ইঙ্গিত দিয়েছিল। 

মার্চ ২০১৬ সালে ঘোষণা করা হয়েছিল যে তিনি মঙ্গলকোট আসন থেকে তৃণমূল কংগ্রেসের প্রার্থী হিসাবে প্রতিদ্বন্দ্বিতা করবেন। তিনি বলেছিলেন মমতা বন্দ্যোপাধ্যায়ের নেতৃত্বাধীন সরকার সংখ্যালঘুদের উন্নয়নে কাজ করেছে। তিনি তার নিকটতম প্রতিদ্বন্দ্বী ভারতের কমিউনিস্ট পার্টির সাহাজাহান চৌধুরীকে প্রায় বারো হাজার ভোটে পরাজিত করে নির্বাচনে জয়ী হয়েছিলেন। পরবর্তীকালে তাকে মন্ত্রিপরিষদ মন্ত্রী করা হয় এবং গণশিক্ষা, গ্রন্থাগার এবং সংসদীয় বিষয়গুলিতে স্বতন্ত্র দায়িত্বে রাজ্য মন্ত্রীর পোর্টফোলিও দেওয়া হয়। তিনি যে সাতজন মুসলমানকে মন্ত্রিপরিষদ মন্ত্রী করা হয় তাদের মধ্যে একজন। 

ডিসেম্বর ২০১৬ সালে তিনি "দি ইন্ডিয়ান এক্সপ্রেসকে দেওয়া" একটি সাক্ষাত্কারে বলেছিলেন যে পশ্চিমবঙ্গের জনসংখ্যার মাত্র ১.৫% সরকারী গ্রন্থাগার ব্যবহার করছে। এর জবাবে তিনি বলেছিলেন যে সরকার "মানুষকে বই এবং গ্রন্থাগারের দিকে ফিরিয়ে আনতে" পদক্ষেপ নিচ্ছে। তিনি আরও বলেছিলেন যে জার্নাল, ম্যাগাজিন এবং কৃষিক্ষেত্র সম্পর্কিত বই অবশ্যই রাজ্য সরকারের অর্থায়নে গ্রন্থাগারে উপস্থিত থাকতে হবে। 

সঠিক অনুচ্ছেদ শিরোনাম কোনটি?
titleA. তিন তালাক
titleB. রাজনৈতিক ও কর্মজীবন
titleC. বাংলাদেশ সরকার
titleD. অভিমত
উত্তর: titleB
হিন্দি সিনেমার সঙ্গীতের উপর তার প্রভাব এখনও বিশাল ও ব্যাপক। বর্তমান কালের প্রতিষ্ঠিত অনেক গায়ক যেমন কুমার শানু, অভিজিৎ, বাবুল সুপ্রিয়, অমিত কুমার প্রায় সকলেই তাদের কেরিয়ারের প্রথম দিকে কিশোরের গানগুলোক অনুকরণ বা নকল করে গাইতেন। তার গানের এখনও খুব ভাল বাজার। তার গানের রিমেক এবং রিমিক্স বাজারে হু হু করে বিক্রি হয়।

সঠিক অনুচ্ছেদ শিরোনাম কোনটি?
titleA. ষাটের দশকের পথ চলা
titleB. প্রভাব
titleC. কর্মজীবন
titleD. পঞ্চাশের দশকের সাফল্য
উত্তর: titleB
ছর্টেন স্মৃতিস্তম্ভ স্তুপা স্থাপত্যশৈলীর কারণে শহরের অন্যতম দর্শনীয় ধর্মীয় স্থাপনা হিসেবে বিবেচিত। শহরের প্রাণকেন্দ্রে তিব্বতি স্থাপত্যের অনন্য এই উদাহরণকে এছাড়াও জাংচাপ ছর্টেনও বলা হয়, যেটির পিরামিড আকৃতির স্তম্ভের চূড়ায় একটি ধ্রুপদী চাঁদ এবং সূর্যের প্রতিকৃতি নকশাকৃত। যে বৈশিষ্ট একে আলাদা করেছে তা হচ্ছে একটি গম্বুজের আকারের পরিবর্তে ফুলদানির আকার (পিরামিড আকৃতি) দেওয়ার জন্য বৃত্তাকার অংশটির বাহ্যিক স্ফুরণ।

সঠিক অনুচ্ছেদ শিরোনাম কোনটি?
titleA. বিবরণ
titleB. অন্ত:পুর
titleC. স্থাপত্যশৈলী
titleD. ধর্ম চর্চা এবং উৎসব
উত্তর: titleC
আলেকজান্ডারের মৃত্যুর পর সল্প সময়ের জন্য (৩২৭ খ্রিঃ পূঃ - ৩০৫ খ্রিঃ পূঃ)এই অঞ্চল সামগ্রিকভাবে তার সেনাপতি সেলুকাস প্রতিষ্ঠিত ব্যাকট্রিয় গ্রিক সাম্রাজ্যের অন্তর্ভুক্ত থাকে। এরপর মগধের মৌর্য সম্রাট প্রথম চন্দ্রগুপ্তের সাথে সেলুকাসের কন্যার বিবাহের যৌতুক হিসেবে হিন্দুকুশ পর্বতের দক্ষিণ অংশ মৌর্য সাম্রাজ্যের অধীনে চলে আসে। গ্রিক ভৌগলিক ও ঐতিহাসিক স্ত্রাবোর (৬৪ খ্রিঃ পূঃ - ২৪ খ্রিষ্টাব্দ) ভাষায় - 
এই অঞ্চলের বাকি অংশ এরপরও সেলুকাসের ব্যাকট্রিয় গ্রিক শাসনেরই অধীনে ছিল। কিন্তু উত্তরাধিকার সংক্রান্ত এক বিবাদের সুযোগে এই অঞ্চলের ব্যাকট্রিয় গ্রিক প্রশাসক (সত্রপ) অ্যান্ড্রাগোরাস.২৪৭ খ্রিস্টপূর্বাব্দে এই অঞ্চলের স্বাধীনতা ঘোষণা করলে তার দুর্বলতার সুযোগ নিয়ে উত্তরপূর্ব ইরানের পার্নি উপজাতীয় নেতা আরশখস এই অঞ্চলের উপর কর্তৃত্ব কায়েম করেন। ক্যাস্পিয়ান সাগরের দক্ষিণপূর্ব কোণে অবস্থিত দাহেস্তান থেকে এই উপজাতি আরশখস'এর নেতৃত্বে প্রথম পার্থিয়ায় এসে তারপর সেখান থেকেই তাদের রাজ্য বিস্তার করেছিল বলে এদের প্রতিষ্ঠিত সাম্রাজ্যকে ইতিহাসে পার্থিয় সাম্রাজ্য বলে অভিহিত করা হয়। বেশ ক'বছর এই অঞ্চলের অধিকার নিয়ে তাদের সাথে ব্যাকট্রিয় গ্রিকদের টানাপোড়েন চলার পর ২৩৮ খ্রিস্টপূর্বাব্দে অ্যান্ড্রাগোরাসের মৃত্যু হলে এই অঞ্চলে পার্থিয় সাম্রাজ্য প্রতিষ্ঠিত হয়। অবশ্য ২০৯ খ্রিঃ পূঃ - ২০৬ খ্রিঃ পূঃ শেষ শক্তিশালী ব্যাকট্রিয় গ্রিক সম্রাট তৃতীয় অ্যান্টিওখাসের কাছে তাদের নতি স্বীকার করতে হয়, কিন্তু এরপর ব্যাকট্রিয় গ্রিক সাম্রাজ্য ভেঙে পড়লে পার্থিয়রাই এই অঞ্চলে সর্বেসর্বা হয়ে ওঠে। 
খ্রিস্টপূর্ব প্রথম শতাব্দী নাগাদ বিভিন্ন অভ্যন্তরীণ বিদ্রোহে এবং উত্তরের স্তেপ থেকে আগত শক, কুষাণ, প্রভৃতি জাতির আক্রমণে পার্থিয় সাম্রাজ্য প্রবল অস্থিরতার সৃষ্টি হয়। শেষপর্যন্ত খ্রিস্টিয় প্রথম শতাব্দীতে এই অঞ্চলের দক্ষিণপূর্ব অংশ পার্থিয়দের হস্তচ্যূত হয়ে কুষাণ সাম্রাজ্যের অধীন হয়ে পড়ে। কুষানরা বর্তমান আফগানিস্তানের বাগরামে তাদের রাজধানী স্থাপন করেন। বিখ্যাত বামিয়ানের বুদ্ধমূর্তি তাদেরই কীর্তি বলে মনে করা হয়। অপরদিকে ২০৮ খ্রিষ্টাব্দে দক্ষিণ পারস্যের ফর্সের শাহানশাহ বা 'রাজাদের রাজা' হিসেবে নিজেকে ঘোষণা করেন আর্দাশির নামক এক ব্যক্তি। এঁর বাবা বাবক বা পাপক ছিলেন পার্থিয়দের অধীনে ঐ অঞ্চলেরই এক প্রশাসক। কিন্তু ২২৪ খ্রিষ্টাব্দে আরদাশির পার্থিয়দের বিরুদ্ধে বিদ্রোহ করলে তার হাতেই পার্থিয় সাম্রাজ্যের পতন ঘটে ও পরবর্তী ৪০০ বছরেরও বেশি সময় ধরে মধ্যপ্রাচ্যের সবচেয়ে বড় শক্তি হিসেবে সাসানিদদের (২২৪ খ্রিঃ - ৬৫১ খ্রিঃ) উত্থান ঘটে। পার্থিয়দের উত্তরাধিকার হিসেবে খোরাসানের মূল অধিকারও এই সময় এদের হাতেই এসে পড়ে।

সঠিক অনুচ্ছেদ শিরোনাম কোনটি?
titleA. ইতিহাস
titleB. ইসলামপূর্ব প্রাচীন ইতিহাস
titleC. ব্যাকট্রিয় গ্রিক, পার্থিয় ও কুষাণ সাম্রাজ্য
titleD. সাসানিদ সাম্রাজ্য
উত্তর: titleC
ভিজ্যুয়াল এফেক্টগুলি মুভিং পিকচার কোম্পানি (এমপিসি), মারজা অ্যানিমেশন প্ল্যানেট, ব্লার স্টুডিও এবং ডিজিটাল ডোমেন সরবরাহ করেছে । প্রযোজনা দলটি সনিকের একটি বাস্তব সংস্করণ তৈরি করেছে, এতে পশম, নতুন চলমান জুতা (যা লাল রঙের মধ্যে পুমা গতি-৫০০ এ রূপান্তরিত হয়), দুটি পৃথক চোখ, এবং আরও একটি মানবজাতীয় দেহ তৈরি করে। তারা "টেড" ফিল্ম্সের জীবিত টেডি বিয়ার "টেড" এর সিজি চরিত্রকে আসল-ওয়ার্ল্ড সেটিংয়ে ঢোকানোর জন্য হিসাবে উল্লেখ করেছিল। এক্সিকিউটিভ প্রযোজক টিম মিলার বলেছেন: "এটি অদ্ভুত হবে এবং এটি মনে হবে যে তিনি যদি কোনও ধরণের ওটার-জাতীয় জিনিস হন তবে তিনি নগ্নভাবে আশপাশে ছুটে বেড়াচ্ছেন। এটি সর্বদা ছিল, আমাদের জন্য, পশম এবং আমরা কখনই আলাদা কিছু বিবেচনা করি নি। এটিই তাকে বাস্তব জগতে একীভূত করে এবং তাকে একটি প্রকৃত প্রাণী করে তোলে তারই অংশ হিসাবে। মিলারের মতে, সনিকের চোখের নকশায় সেগা "পুরোপুরি খুশি" ছিলেন না। 

পাল্টা জবাব দেওয়ার পরে, ২ মে, ২০১৯-এ ফোলার টুইটারে ঘোষণা করেছিলেন যে সনিককে নতুন করে ডিজাইন করা হবে। নভেম্বরের প্রকাশের তারিখটি ২০২০ সালের ১৪ ই ফেব্রুয়ারিতে বিলম্বিত হয়েছিল। শিল্পী টাইসন হেসিকে, যিনি পূর্ববর্তী "সনিক দ্য হেজহগ" মিডিয়ায় কাজ করেছিলেন, তাদের পুনরায় নকশার নেতৃত্ব দেওয়া হয়েছিল। নতুন রূপের জন্য, চরিত্র বড় দেওয়া হয়েছিল এবং ভিন্নভাবে চোখ, নতুন চলমান জুতা (যে থেকে একটি ব্র্যান্ড সঙ্গে গেম থেকে যার অনুরূপ রঙ্গিন পুমা অর্ডার ভিডিও গেম চরিত্রের এর নকশা অনুরূপ মধ্যে), গ্লাভস, এবং একটি কম মনুষ্যতুল্য শরীর। এটি অনুমান করা হয় যে চলচ্চিত্রটির বিলম্ব এবং সনিকের পুনরায় নকশাকেন্দ্রিক চলচ্চিত্রটি মূল ব্যয়ের হিসাব ৯০ মিলিয়ন ডলারের তুলনায় ৫ মিলিয়ন ডলার বা তারও কম, মোট ৯৫ মিলিয়ন ডলার।

সঠিক অনুচ্ছেদ শিরোনাম কোনটি?
titleA. সিনেমার কলাকুশলী
titleB. পটভূমি
titleC. বাজারজাতকরণ
titleD. দৃশ্যায়ন ও পরিকল্পনা
উত্তর: titleD
ভিন্ন ভিন্ন মরুদ্দ্যানে বসবাসরত উইঘুরদের দৃষ্টিভঙ্গি ভিন্ন রকম।চীন ঐতিহাসিক ভাবেই তারপান এবং হামি এলাকার উইঘুরদের সমর্থন দিয়ে এসেছে।তারপান এবং হামির উইঘুররা ,এবং আমিন খোজার মত নেতারা অন্যান্য উইঘুরদের বিরুদ্ধে সবসময় চীনকে সমর্থন করে এসেছে চিং সাম্রাজ্যের সময় থেকে।চিং সাম্রাজ্যের সময় থেকে তারপান ,হামি এসব এলাকা শাসিত হত স্বায়ত্তশাসিত রাজপুত্রদের দ্বারা,অন্যদিকে আলতিশাহর সহ তারিম বেসিনের অন্য উইঘুর অঞ্চলগুলি শাসিত হত বেগদের দ্বারা যারা ছিল চীন সমর্থক উইঘুর।তারপান,হামি এসব জায়গার উইঘুরেরা অর্থনৈতিকভাবে কাশঘার বা অন্য উইঘুর এলাকা থেকে উন্নত ছিল।তারপান,হামিতে ধর্মকে ভালোভাবেই দেখা হত কিন্তু কাশঘার বা খোটানের মত চীন বিরোধী এলাকাতে কঠোর হাতে সব কিছু নিয়ন্ত্রণ করা হত।তারপান,হামিতে ধর্মীয় ব্যাপারে আইন শিথিল ছিল,কমিউনিস্ট পার্টির মুসলিম নেতাদেরও হজ্জ্বে যাবার ব্যাপারে সরকার উৎসাহিত করত, ১৯৭৯-১৯৮৯ সাল পর্যন্ত তারপানে ৩৫০ টি মসজিদ নির্মাণ করা হয়েছে।হান,হুই চাইনীজরা চীনা সরকারকে ইতিবাচক নজরে দেখে,সরকারও এসন জায়গায় অর্থনৈতিক,ধর্মীয় ও রাজনৈতিক সুবিধা দেয়।১৯৮৯ সালে শিনচিয়াং এ প্রায় ২০,০০০ মসজিদ ছিল যা আগের তুলনায় ৫.৮ গুণ বেশি।বিচ্ছিন্নতাবাদীরা ১৯৯৬ তে সক্রিয় হবার আগে পর্যন্ত চীন ধর্মীয় ব্যাপারে হস্তক্ষেপ করত না।উরুমকিতে চীনা সরকারের সহায়তায় আধুনিক,বড় বড় মসজিদ এখনো তৈরি হচ্ছে কিন্তু দক্ষিণ শিনচিয়াং এ চীন ধর্মীয় ব্যাপারে অনেক কঠোর ভূমিকা পালন করছে যা উরুমকির বিপরীত চিত্র।

সঠিক অনুচ্ছেদ শিরোনাম কোনটি?
titleA. চীন প্রজাতন্ত্রের অধীনে শিনচিয়াং (১৯১২-১৯৪৯)
titleB. ২০১৫ ব্যাংকক বোমাহামলা
titleC. তুর্কি জাতীয়তাবাদ
titleD. মরুদ্দ্যান ভেদে উইঘুরদের দৃষ্টিভঙ্গি
উত্তর: titleD
রোচ ত্রিনিদাদের পক্ষে খেলা চালিয়ে যেতে থাকেন। একই মাসে শেষ টেস্টে অংশগ্রহণের পর এমসিসি দলের বিপক্ষে ত্রিনিদাদের সদস্যরূপে খেলেন। খেলায় তিনি ২৮ ও ০ রান করেন। ১৯৩৬ সালে দলটির পক্ষে আরও দুই খেলায় অংশ নেন। দ্বিতীয় খেলায় তিনি অর্ধ-শতক করেছিলেন। ১৯৩৭ সালে সর্বশেষ প্রথম-শ্রেণীর খেলায় অংশ নেন। বার্বাডোসের বিপক্ষে ৮৯ ও ব্রিটিশ গায়ানার বিপক্ষে শেষ খেলায় ৭ ও ২৮ রান তুলেছিলেন।

১৯৩৯ সালের শেষদিকে ক্রিকেটবোদ্ধারা মন্তব্য করেন যে, ত্রিনিদাদের পক্ষে খেলবেন তিনি এমনকি ওয়েস্ট ইন্ডিজের পক্ষেও খেলার যোগ্য তিনি। তবে, তাকে আর খেলার জগতে দেখা যায়নি।

৯৮টি প্রথম-শ্রেণীর খেলায় অংশ নিয়ে ২৮.০৪ গড়ে ৪৮৫১ রান তুলেন। তন্মধ্যে, পাঁচটি সেঞ্চুরিও করেছেন। এছাড়াও, পাঁচ উইকেট পেয়েছেন। দ্বিতীয় বিশ্বযুদ্ধ চলাকালে ইংল্যান্ডে অবস্থান করেন। সেখানে, ওয়েস্ট ইন্ডিজ একাদশ নামের দলের পক্ষে বেশ কয়েকটি প্রথম-শ্রেণীবিহীন খেলায় অংশ নেন।

ফুটবলার হিসেবে স্বল্প সফলতা লাভ করেন ক্লিফোর্ড রোচ। ১৯৩০-এর দশকের শেষদিক পর্যন্ত ম্যাপল দলের পক্ষে ইনসাইড রাইট হিসেবে খেলেছেন। এছাড়াও আন্তর্জাতিক পর্যায়ে ত্রিনিদাদের প্রতিনিধিত্ব করেছেন তিনি।

সঠিক অনুচ্ছেদ শিরোনাম কোনটি?
titleA. মূল্যায়ন
titleB. অস্ট্রেলিয়া গমন
titleC. পুণরায় ইংল্যান্ড গমন
titleD. অবসর
উত্তর: titleD